Megbotránkoztatott mindenkit a mátészalkai vasútállomáson - Rendőrségi hírek Szabolcs-Szatmár-Bereg megyéből - szon.hu
Megbotránkoztatott mindenkit a mátészalkai vasútállomáson - Rendőrségi hírek Szabolcs-Szatmár-Bereg megyéből
Megbotránkoztatott mindenkit a mátészalkai vasútállomáson – Rendőrségi hírek Szabolcs-Szatmár-Bereg megyéből
2017.11.27 09:43	 Akt.:	 2017.11.27 11:11
Szabolcs-Szatmár-Bereg – Összefoglaló Szabolcs-Szatmár-Bereg megye 2017. november 26-án történt rendőrségi eseményeiből.
A Nyírbátori Rendőrkapitányság munkatársai Nyírbátor belterületén vontak ellenőrzés alá egy személygépkocsival közlekedő 23 éves helyi lakost 2017. november 26-án. Az ellenőrzés alatt a rendőrök megállapították, hogy a gépkocsivezetőt a Nyírbátori Rendőrkapitányság Szabálysértési Hatósága a járművezetéstől jogerősen eltiltotta. Az egyenruhások a férfit járművezetés az eltiltás hatá
lya alatt szabálysértés elkövetése miatt a rendőrkapitányságra előállították és őrizetbe vették.
A Mátészalkai Rendőrkapitányság garázdaság szabálysértés elkövetése miatt folytat eljárást egy 50 éves ópályi lakos ellen. A férfi 2017. november 26-án, a mátészalkai vasútállomáson kiabált, megbotránkoztatva ezzel az ott tartózkodókat. A rendőrök a férfit többször felszólították, hogy a jogsértést hagyja abba, de ennek ellenére tovább hangoskodott. A férfit a rendőrök a rendőrkapitányságra előállították és szabálysértési őrizetbe vették.
Címkék: Mátészalka, Nyírbátor, rendőrség